Vi indkaldte til møde den 18/9 i fælleshuset for at få oprettet

**S P I L L E K L U B B E N**

Tak til alle der mødte op på trods af meget kort frist.

Der var en god stemning for at spille Dart og der er nu indkøbt Dartspil, pile og måtte.

Det er også vores klare opfattelse, at der var stor interesse for at spille andre spil, såsom Skak, Canasta og Whist.

Ligeledes foreslog flere af de fremmødte, at de havde forskellige spil derhjemme, som de gerne ville stille til rådighed for Spilleklubben. Også bordtennis var der ønsker om.

Vi takker Birthe fra nr. 47 for at melde sig som primus motor for Dart. Det er vi meget glade for.

Interessen for at blive tovholder for hele Spilleklubben lykkedes desværre ikke.

**Vi appellerer til fællesskabet**

**Meld dig som tovholder for alle spil, samlet i Spilleklubben**

Den udviste interesse for samvær og hygge samler vi nu op på og indkalder til nyt møde

**Fredag den 25.oktober 2024 kl. 16.00**

Der var i vores indbydelse fejlagtig ikke klart beskrevet, hvilke regler en klub fungerer under og hvad titlen som Tovholder indeholder.

Det er nemt at oprette en klub, kun et antal medlemmer, der har fælles interesse, som de ønsker at samles om.

* I Ejerlaugets Vedtægter står der: ”*Det er bestyrelsens opgave at finde en tovholder blandt de interesserede og indgå aftale med tovholderen for de forskellige klubber.”* Desuden skal almindelige regler i ”Reglement for Fælleshuset” overholdes.
* Om der er møde hver uge, hver måned eller andet skal aftales af hensyn til booking af fælleshuset.

Fælleshuset stilles gratis til rådighed for klubben. Klubbens møder kan blive aflyst hvis der bookes en udlejning med betaling, uanset ugedag. Det er naturligvis muligt at mødes for eksempel om fredagen, undtaget de dage hvor fælleshuset er udlejet til fester mv, som der bliver betalt leje for.

**Fredag var måske en ide og kunne blive forløber for en ”Fredagshygge” for langt flere beboere.**

Opgaven som tovholder går i sin enkelthed ud på

* At døren til fælleshuset åbnes og lukkes på et tilbagevendende tidspunkt.
* Tovholder modtager en A-nøgle, som der kvitteres for.
* Opgaven kan uddeles under ansvar af tovholder.
* Det er klubmedlemmerne, der suverænt beslutter aktiviteter, dag og tidspunkter og ansvarsområder.

Det må være muligt, at vi blandt vores 45 husstande, kan finde en tovholder, der har interesse i og synes, at det er sjovt at samles om spil, og også stå til rådighed for fællesskabet.

Ejerlaugets bestyrelse svarer gerne på spørgsmål fra alle, der kunne tænke sig at gøre noget for fællesskabet og melde sig som tovholder.

På mødet vil der blive budt på kage og kaffe og der vil være mulighed for køb af øl og vand.

Bestyrelsen i Ejerlauget